  Майя Бывальцева 17-тӥ пӧсьтолэзе Удмуртиын 26 градусозь шуныт луоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Вирнуналэ улосвылын ӧжыт пильмаськыло, уз зоры. Ӵукна куд-ог интыосын бус луоз. Тӧл, шундыпуксён палась уйпал но шундыӝужан вискы воштӥськыса, секундскын 3-8 метре пельтоз. Нуназе элькунъя +21…+26 градус возиськоз. Омыр зӥбет луло узвесь юбоя 742 миллиметр, омырлэн мускытлыкез – 71 процент. Тодэ вайытом, улосвыл Гидрометцентр ивортэмъя, матысь нуналъёсы Удмуртиын куазь кӧс но шуныт возиськоз.  Тегъёс: МЧС Удмуртия куазь гужем  